CELEX: 62021CN0394
Language: el
Date: 2021-06-28 00:00:00
Title: Υπόθεση C-394/21: Αίτηση προδικαστικής αποφάσεως την οποία υπέβαλε το Curtea de Apel București (Ρουμανία) στις 28 Ιουνίου 2021 — Bursa Română de Mărfuri SA κατά Autoritatea naţională de reglementare în domeniul energiei (ANRE)

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/5
            
         
      Αίτηση προδικαστικής αποφάσεως την οποία υπέβαλε το Curtea de Apel București (Ρουμανία) στις 28 Ιουνίου 2021 — Bursa Română de Mărfuri SA κατά Autoritatea naţională de reglementare în domeniul energiei (ANRE)
      (Υπόθεση C-394/21)
      (2022/C 191/05)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel București
      
         Διάδικοι στην υπόθεση της κύριας δίκης
      
      
         Προσφεύγον: Bursa Română de Mărfuri SA
      
         Καθής: Autoritatea naţională de reglementare în domeniul energiei (ANRE)
      
         Παρεμβαίνουσα: Federația Europeană a Comercianților de Energie
      
      
         Προδικαστικά ερωτήματα
      
      
                  1)
               
               
                  Λαμβανομένων υπόψη των διατάξεων της οδηγίας (ΕΕ) 2019/944 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με τους κοινούς κανόνες για την εσωτερική αγορά ηλεκτρικής ενέργειας και την τροποποίηση της οδηγίας 2012/27/ΕΕ (1), απαγορεύει o κανονισμός (ΕΕ) 2019/943 του Ευρωπαϊκού Κοινοβουλίου και του Συμβουλίου, της 5ης Ιουνίου 2019, σχετικά με την εσωτερική αγορά ηλεκτρικής ενέργειας, από την ημερομηνία ενάρξεως ισχύος του, και ιδίως το άρθρο 1, στοιχείο β', και το άρθρο 3 αυτού, σε κράτος μέλος να συνεχίσει να χορηγεί μία και μόνον άδεια για την οργάνωση και τη διαχείριση των κεντρικών αγορών ηλεκτρικής ενέργειας; Υποχρεούται το ρουμανικό κράτος, από την 1η Ιανουαρίου 2020, να θέσει τέρμα σε υφιστάμενο μονοπώλιο όσον αφορά τη διαχείριση της αγοράς ηλεκτρικής ενέργειας;
               
            
                  2)
               
               
                  Εμπίπτει ο διαχειριστής αγοράς ηλεκτρικής ενέργειας, όπως ένα χρηματιστήριο εμπορευμάτων, στο προσωπικό πεδίο εφαρμογής των αρχών του ελεύθερου ανταγωνισμού που θεσπίζονται με τον κανονισμό (ΕΕ) 2019/943 (2), ιδίως με το άρθρο 1, στοιχεία β' και γ', και το άρθρο 3, αντιστοίχως; Ασκεί επιρροή για την εν λόγω απάντηση το γεγονός ότι για τον ορισμό της αγοράς ηλεκτρικής ενέργειας, το άρθρο 2, σημείο 40, του κανονισμού (ΕΕ) 2019/943 παραπέμπει στον ορισμό των αγορών ηλεκτρικής ενέργειας ο οποίος περιλαμβάνεται στο άρθρο 2, σημείο 9, της οδηγίας 2019/944;
               
            
                  3)
               
               
                  Συνιστά η εκ μέρους κράτους μέλους χορήγηση μίας και μόνον άδειας για τη διαχείριση της αγοράς ηλεκτρικής ενέργειας περιορισμό του ανταγωνισμού κατά τα άρθρα 101 και 102 ΣΛΕΕ, σε συνδυασμό με το άρθρο 4, παράγραφος 3, ΣΕΕ και το άρθρο 106, παράγραφος 1, ΣΛΕΕ;
               
            
         (1)  ΕΕ 2019, L 158, σ. 54.
      
         (2)  ΕΕ 2019, L 158, σ. 125.